**Váradi Imre**

(Székesfehérvár, 1947 – )

Nős, négy gyermek édesapja, három unoka büszke nagypapája.

A Budapesti Műszaki Egyetem Közlekedésmérnöki Karán 1972-ben szerzett diplomát, majd 1985-ben doktori címet.

Magyarországon több létesítmény tervezése és kivitelezése fűződik a nevéhez, de hívták dolgozni több európai országba és az Egyesült Államokba is.

Jelenleg nyugdíjas és ma is aktív szakértő a saját tématerületén (folyami kikötők, raktárak, kikötői gépek, raktárak és anyagmozgatás technológiai rendszerek).

Fiatal kora óta a Velencei-tavon vitorlázik. Barátai invitálására a székesfehérvári Építők SC-ben, a VVSI jogelődjében ismerkedett meg ezzel a sporttal, akkoriban M yolle hajóosztályban. Aktívan részt vesz a versenyrendezésben, a téli elméleti oktatásban. Manapság versenybíráskodással, versenyrendezéssel, nagyhajózással tölti ki a munkán kívüli időt.

1966-ban FINN hajóosztályban versenyzett a Sirály SC-ben, 1966-1973 között megépült a 10 db saját gyártású hajó (Calypso) Kalóz Székesfehérvári Vízügy SC-ben. Ekkor megszűnt az SC, valamint a hosszabb időtartamú külföldi munkavégzés a további vitorlázást lehetetlenné tette.

Angolul, oroszul kitűnően beszél, számára a vitorlázás jelenti a szabadidő eltöltését. Gyermekei Julianna (38) statikus, Kata (36) docens a Corvinus egyetemen, Anna (34) állatorvos Fehérváron, Imre (30) vízügyi mérnök Versenyeztek OP, Laser 4.7, 420, 470 hajóosztályokban, többszörös magyar bajnokok.

1998-ban az MVSZ elnöksége megbízta az utánpótlás életének szervezésével. Összehívott egy kis csapatot Eszes Bernadett, Majthényi Szabolcs részvételével az utánpótlás fejlesztésének akadályainak, lehetőségeinek rendszerbe foglalására, a megvalósítás feltétel rendszerének kidolgozására. Ez a csapat és az általuk összegzettek – későbbiekben számos kiegészítéssel, módosítással – képezték az Utánpótlás bizottság hosszú évekre meghatározó elveit.

Minőségi hajópark, egyéni felszerelések megújítása, téli – nyári felkészítő programok, tudatos hazai és külföldi versenyeztetési programok, támogatási rendszerek, az MVSZ és a klubok közötti együttműködés köthető a tevékenységükhöz.